Document ID: 32001R1355

Komission asetus (EY) N:o 1355/2001,
annettu 4 päivänä heinäkuuta 2001,
soveltamista koskevien yksityiskohtaisten sääntöjen vahvistamisesta palkoviljojen tuen myöntämistä varten annetusta asetuksesta (EY) N:o 1644/96 poikkeamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä palkoviljoja koskevasta erityistoimenpiteestä 30 päivänä heinäkuuta 1996 annetun neuvoston asetuksen (EY) N:o 1577/96(1), sellaisena kuin se on muutettuna asetuksella (EY) N:o 811/2000(2), ja erityisesti sen 6 artiklan,
sekä katsoo seuraavaa:
(1) Komission asetuksessa (EY) N:o 1644/96(3) vahvistetaan soveltamista koskevat yksityiskohtaiset säännöt tiettyjen palkoviljojen tuen myöntämistä varten. Asetuksen 1 artiklan a kohdassa täsmennetään, että kyseisten alojen on oltava kokonaisuudessaan kylvetty ja korjattu ja että niillä on ylläpidettävä tavanomaisia kasvuedellytyksiä.
(2) Portugalissa ja tietyillä Espanjan alueilla todettu poikkeuksellinen ilmastollinen tilanne ei ole mahdollistanut kylvettyjen viljelmien normaalia kehittymistä ja merkittävää siementen tuotantoa. Tämän ennakoidaan johtavan tavanomaista huomattavasti pienempiin satoihin, jolloin korjuu on taloudellisesti kannattamatonta. Jos sadonkorjuu jää suorittamatta, kyseiset tuottajat menettävät oikeutensa hehtaaritukeen, koska korjuuta koskevaa edellytystä ei ole noudatettu.
(3) Edellä kuvaillussa tilanteessa on perusteltua poiketa asetuksesta (EY) N:o 1644/96 korjuuvelvoitteen osalta.
(4) Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 1644/96 1 artiklan a kohdassa säädetään, markkinointivuonna 2001/2002 Portugalissa ja Espanjassa (lukuun ottamatta seuraavia Espanjan itsehallintoalueita: Galicia, Asturias, Cantabria, Païs Vasco ja Canarias) sellaiset alat, joille on kylvetty palkoviljoja mutta joita ei ole korjattu, ovat oikeutettuja asetuksessa (EY) N:o 1577/96 säädettyyn tukeen, jos
- kyseisillä aloilla ei ole viljelty mitään muita lajeja ennen palkoviljojen tavanomaista korjuuajankohtaa,
- kaikkia muita asetuksessa (EY) N:o 1644/96 tarkoitettuja edellytyksiä on noudatettu.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä kesäkuuta 2001.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä heinäkuuta 2001.

Labels: 18
17
6